CONVOCATORIA PARA OS PROGRAMAS: “CABALGATA DE REIS” E “ENTROIDO” 2021
ADMINISTRACIÓN LOCAL — Municipal — Vigo (Outros documentos, notificacións e informacións públicas, 04/12/2020)

(Aprobada pola Xunta de Goberno local na súa sesión ordinaria do 26 de novembro de 2020). A estruturación dun programa anual de convenios de colaboración empresariais con entidades privadas para o desenvolvemento de actividades socioculturais de intereses xeral organizadas polo Concello de Vigo, a través das bases aprobadas pola Xunta de Goberno local, en sesión ordinaria, en data 16 de outubro de 2020, e da convocatoria anual. Poderán ser obxecto de colaboración as actividades municipais relacionados no Anexo I das bases reguladoras. Poderán ostentar a condición de entidades colaboradoras as persoas xurídicas sometidas a dereito privado, españolas ou estranxeiras, que teñan plena capacidade de obrar ou non estean incorridas en algunha prohibición de contratar das previstas na Lei 9/2017 de 8 de novembro, de contratos do sector público. As formas de colaboración poderán ser tanto monetarias como en especie nos supostos legalmente estabelecidos. As achegas poderán cubrir a totalidade ou parte da actividade obxecto de colaboración. Sempre que a actividade obxecto de colaboración o permitan, as achegas poderán proceder de varias entidades colaboradoras. En tales casos, cada entidade formalizará o seu respectivo convenio de colaboración segundo o modelo do Anexo II. A publicación das convocatorias contén a relación de actividades municipais obxecto de colaboración por entidades privadas, e dos prazos de presentación de ofertas para cada unha das actividades, será no BOPPO e na páxina web municipal con arranxo ao calendario recollido na base SÉTIMA: Para os programas “Cabalgata de Reis” e “Entroido” o período de publicación establecerase no último trimestre do ano anterior aos que se desenvolven as actividades obxecto de colaboración. Para todos os supostos anteditos, o prazo para a presentación de solicitudes para cada convocatoria será de 10 días naturais contados dende o día de publicación no BOPPO. Os suxeitos obrigados a relacionarse por medios electrónicos, conforme o artigo 14.2. a) da Lei 39/2015, do 1 de outubro, de procedemento administrativo común das administracións públicas (LPC), presentarán a súa solicitude por medios electrónicos (https://sede.vigo.org). Noutro caso poderán presentar a súas propostas e solicitudes a través dos medios sinalados no artigo 16.4 da LPC. Recibidas as propostas nos prazos das respectivas convocatorias, procederase á avaliación das mesmas, así como da documentación presentada polos interesados. En caso de concorrencia de varias entidades, a prioridade determinarase de acordo aos criterios estabelecidos na base novena e de acordo coa puntuación estabelecida no punto sétimo da convocatoria anual. Todo isto farase mediante a instancia-formulario de solicitude que se estabelece para tal efecto con estas bases (Anexo III). As bases desta convocatoria están a disposición dos interesados na páxina web municipal (www.vigo.org), e Servizo de Festas dende o día da publicación no BOPPO. A Comisión de avaliación estará composta polo persoal técnico adscrito ao servizo e polo concelleiro delegado da Área de Participación Cidadá e Festas que procederán ao estudo das propostas presentadas para cada programa. Actuará como presidente o concelleio delegado da Area e como secretario/a un técnico/a do servizo. A comisión estudará as propostas e descartará previamente aquelas cuxa marca ou produto non se adecúe ao tipo de actividade ou acción programada, así como ao público destinatario, sobre todo naquelas actividades de tipoloxía infantil ou familiar. Posteriormente valorarase o resto da propostas en base aos seguintes criterios: 1.- Avaliación para achegas monetarias: ata 10 puntos. a) A/s oferta/s economicamente máis vantaxosa/s: ata 5 puntos b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos. c) Calidade técnica da publicidade: ata 2 puntos. d) Compromisos efectivos dos solicitantes con accións de interese público: ata 1 punto.2.- Avaliación para achegas en especie: ata 10 puntos. a) A/s oferta/s en especie cuxa valoración económica sexa máis vantaxosa/s: ata 4 puntos. b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos c) A adecuación da/s oferta/s ao programa no que vai a ser encadrado a actividade ou acción proposta: ata 2 puntos. d) Calidade técnica da publicidade: ata 1 punto. e) Compromisos efectivos dos solicitantes con accións de interese público: ata 1 punto Con motivo da situación provocada pola actual crise sanitaria que se iniciou o día 11 de marzo do 2020, cando a Organización Mundial da Saúde (OMS) declarou o gromo de SARS-CoV 2 como pandemia internacional, o desenvolvemento das actividades programadas está suxeito ao cumprimento das medidas preventivas en materia COVID-19 estabelecidas pola Resolución de 12 de xuño de 2020, da Secretaría Xeral técnica da Consellería de Sanidade e posteriores modificacións. Polo que os programas poden sufrir modificacións ou cancelacións. Descrición da actividade: Organización e desenvolvemento da Cabalgata de Reis que por mor da situación de crise sanitaria será “estática” e que terá lugar na cidade de Vigo o día 5 de xaneiro de 2021. Data e hora: 5 de xaneiro, de12:00 a 20:00 horas Ubicación: Avenida Castelao. Temática: “CIVILIZACIÓNS DO MUNDO NA HISTORIA” Forma de colaboración: Achegas en especie (carroza, animación infantil ou calquera outra actividade de interese xeral relacionada co evento). Prazo de presentación de solicitudes: o estabelecido no punto QUINTO da convocatoria e na base SÉTIMA. Dada a obrigatoriedade de adaptación do evento á situación sanitaria actual non poderá contarse coa presenza de nenos nas carrozas nin haberá a entrega de caramelos ao público. Descrición da actividade: Programa de actividades relacionadas co Entroido vigués: Concursos, desfiles, concertos, entronización e enterro do Meco, carreira popular, ou calquera outra actividade de interese xeral relacionada co Entroido. Datas e horarios: determináranse coa aprobación da programación anual Forma de colaboración: Achegas monetarias ou en especie (obradoiros, animacións, espectáculos de carácter familiar, infantís ou de público xeral, concertos de música ou calquera outra actividade de interese xeral relacionada coa programación do Entroido). Prazo de presentación de solicitudes: O estabelecido no punto QUINTO da convocatoria e na base SÉTIMA.